በማዕከሉ ከሚሰጡ የላቁ የህክምና አገልግሎቶች መካከል “የህይወት አድን አካውንት” የተሰኘ አገልግሎት ይጠቀሳል፡፡ ዶ/ር አከዛ ስለአገልግሎቱ ሲናገሩ ፤ “ማንኛውም ግለሰብ በትንሹ የ50.000 የኢት. ብር በስሙ ማስቀመጥ ይችላል፡፡ አስቸኳይ ህክምና በሚያስፈልግበት ጊዜ ያለምንም ተጨማሪ ክፍያ ከዚህ ተቀማጭ በመጠቀም ለአስቀማጩ ፣ ለእሱ/እሷ ቤተሰብ አባል ወይም አስቀማጩ ለፈቀደለት ሌላ ሰው ፊርማ ባዘለ ቀላል ደብዳቤ (በማዕከሉ የሚዘጋጅ) ወይም የአባሉን ስም፣ የሂሳብ ቁጥሩን እና ተቀማጩን የገንዘብ መጠን በመጥቀስ በሚላክ የኤስኤምኤስ መልዕክት አልግሎት የሚያስገኝ ነው፡፡ አስቀማጮች በዚህ አገልግሎት መርካት ባልቻሉ ጊዜ ተቀማጩን የአባልነት መዋጮ በማንኛውም ጊዜ መልሶ መውሰድ ይችላሉ፡፡ እናም በዚህ መርሃ-ግብር በመሳተፍ የሚያጎድሉት ምንም ነገር እንደሌለ በቀላሉ ለማየት ይቻላል” ብለዋል፡፡